open-index/open-wikipedia-markdown huggingface dataset:
Władysław Stróżewski

**Władysław Stróżewski** (* 8. jún 1933, Krotoszyn) je poľský filozof, profesor, člen Poľskej akadémie vied, predseda Poľskej filozofickej spoločnosti. Venuje sa problematike z oblasti dejín filozofie, ontológie, filozofie človeka, axiológie a estetiky.

## Zdroj
* 

Kategória:Poľskí filozofi
Kategória:Narodenia v 1933
Svádhjája

**Svádhjája** je sanskritský výraz, ktorý znamená predovšetkým sebapoznanie, štúdium. V hinduizme  znamená najmä štúdium véd a iných posvätných kníh, opakovanie véd nahlas a označuje aj védy samotné.

Kategória:Sanskritské výrazy
Kategória:Hinduizmus
Július Špaňár

Prof. PhDr. **Július Špaňár**, CSc. (* 12. november 1917, Veľká Maňa – † 3. február 2007, Bratislava) bol slovenský klasický filológ, prekladateľ a vysokoškolský profesor.

Od roku 1951 pôsobil na Filozofickej fakulte Univerzity Komenského v Bratislave. V roku 1969 sa stal univerzitným profesorom. Venoval sa výskumu antickej filozofie (Herakleitos z Efezu) a prekladom diel antických spisovateľov a filozofov napr. Xenofon, Lukianos, Aristoteles, Platón (3 zväzky), Sextus Empiricus. Je autorom *Latinskej gramatiky* a *Latinsko-slovenského slovníka*.

## Zdroje

* 

Kategória:Slovenskí klasickí filológovia
Kategória:Slovenskí univerzitní profesori
Kategória:Slovenskí prekladatelia
Kategória:Laureáti Ceny Jána Hollého
Kategória:Osobnosti z Mane
Súd (logika)

**Súd** môže byť:
*v tradičnej logike myšlienka, ktorá sa skladá z pojmov a vstupuje do úsudkov, v modernej logike význam výroku 
*výsledok súdenia; významový útvar vyjadrovaný vo forme vety alebo viet (je výsledkom poznania vlastností alebo vzťahov istej entity alebo entít)
*akt tvrdenia alebo popierania, v ktorom sa usúvzťažňujú pojmy: súd je slovné vyjadrenie vzťahu medzi dvoma alebo viacerými pojmami.

## Názory
*Podľa E. B. de Condillaca súd je dvojitý zmyslový pocit. Mám napr. zrakový pocit ruže a citový pocit ruže; prirovnaním týchto dvoch pocitov potom vzniká súd: Ruža vonia.
*Th. Hobbes tvrdí, že súd je ľudská konvencia, čisto mechanické spojenie dvoch slov.
*J. S. Mill tvrdí, že súd je vyjadrenie viery v objektívnu realitu myslených predmetov.

## Pozri aj
*Analytický súd
*Súd a priori

## Zdroje

Kategória:Logika
Strukovina

náhľad|200px|Rôznorodosť strukovinových semien
**Strukoviny** (nesprávne [bohemizmy]: *luskoviny, lušteniny, lúšteniny*) sú kultúrne rastliny z čeľade bôbovitých pestované pre semená bohaté na bielkoviny, niekedy aj na tuk/olej.

Ich plodom je struk. Strukoviny sú významná potravina, krmivo a priemyselná surovina, semená obsahujú bielkoviny, niektoré tuk. V osevných postupoch zlepšujú pôdnu úrodnosť.

K strukovinám patrí hrach, fazuľa, šošovica, cícer, bôb, sója, arašidy a iné.

Pestovaním strukovín sa zaoberá rastlinná výroba.

## Iné projekty

## Externé odkazy
* Strukoviny, agroporadenstvo.sk
* Zázraky zo slovenských záhrad, polí a lúk – strukoviny, vedanadosah.cvtisr.sk 
* Zásady pestovania strukovín, urobsisam.zoznam.sk

## Zdroj
* 
* http://leccos.com/index.php/clanky/luskoviny
Štúdium filozofie

**Štúdium filozofie** je zámerné, cieľavedomé a systematické získavanie vedomostí, poznatkov, schopností a zručností v oblasti filozofie ako aj vedecký výskum filozofie.

Pri štúdiu filozofie možno zvoliť viacero stratégií, pri ktorých napr. filozofická encyklopédia
plní rôznu funkciu: je systematické štúdium filozofie uskutočňujeme tak, že začneme štúdiom momentálneho prierezu štruktúrou filozofie; za tradične najschodnejšiu cestu štúdia filozofie sa považuje štúdium
genetickej a dynamickej dominanty štruktúry filozofie čiže jej vzniku a vývinu. Pritom nám výdatne bude napomáhať schéma periodizácie filozofie a ostatné schémy. 

## Externé odkazy
* 

Kategória:Filozofia
Synkretizmus

**Synkretizmus** (gr. synkrétismos) je filozofický pojem spájanie, prekrývanie, prekrytie, skríženie rôznorodých prvkov, smerov, myšlienok. Podľa Lalanda je to umelé miešanie myšlienok alebo téz disparátneho pôvodu.

V modernej religionistike: stotožňovanie, splývanie jednotlivých božstiev (teokrázia) alebo celych náboženských sústav.

V antike sú obdobiami synkretizmu najmä helenizmus, kedy došlo k stotožneniu gréckych a orientálnych predstáv, a rímske cisárstvo, kedy aj s využitím všeobecne rozšírených a prijatých filozofických pojmov a myšlienok vznikali a utvárali sa celé veľké náboženské sústavy gnosticizmus, kresťanstvo, mitraizmus, manicheizmus).

## Externé odkazy
*
Lipari

**Lipari** môže byť:
* ostrov v Liparských ostrovoch, pozri Lipari (ostrov)
* sídlo na tomto ostrove, pozri Lipari (mesto)
Škapuliar

[náhľad|Škapuliare zo [Michal (anjel)|svätým Michalom.]]
**Škapuliar** je časť mníšskeho odevu, široký pás látky s otvorom pre hlavu.

## Malý škapuliar
Malý škapuliar je zmenšený variant škapuliara pre laikov. Existuje niekoľko druhov malých škapuliarov: napr. hnedý – karmelitánsky (najznámejší), čierny – škapuliar Sedembolestnej,  biely - Trinitársky škapuliar, belasý - škapuliar Nepoškvrnenej , zelený - škapuliar pre záchranu hriešnikov, červený -  škapuliar umučenia Pána  a mnohé ďalšie. Katolícka encyklopédia uvádza zoznam 18 druhov malých škapuliarov schválených katolíckou cirkvou.

## Referencie

## Externé odkazy
* 
* Čo je škapuliar? - viac info o rôznych druhoch škapuliarov.

Kategória:Oblečenie
Struna

**Struna** môže byť:
* natiahnuté pružné vlákno vydávajúce pri rozochvení tón, pozri struna (hudba)
* pružná súčiastka strojov z prútov alebo nosníkov, ktorá pri svojej pružnej deformácii umožňuje svojim vhodným tvarom a materiálom akumulovať deformačnú energiu, pružina, pero, pozri pružina
* vo fyzike: hypotetický elementárny objekt, o ktorom sa v niektorých modeloch postuluje, že predstavuje skutočnú podstatu toho, čo pozorujeme ako subatomárne častice, a ktorý je tvorený z rýchlo sa točiacej nehmotnej jednorozmernej entity s dynamickými vlastnosťami analgickými vlastnostiam flexibilnej elastickej struny, pozri struna (fyzika)
* v športe: prvok výpletu tenisovej rakety, pozri pod tenisová raketa
* priezvisko, pozri Struna (priezvisko), napr.:
**Aljaž Struna (* 1990), slovinský futbalista
** Andraž Struna (* 1989), slovinský futbalista
** Ladislav Struna (18991980), český herec a maliar
** Václav Struna (asi 18541910), český agrárny politik

## Referencie

## Pozri aj
* chrbtová struna
Španieli (etnikum)

**Španieli** (alebo v slovenčine zriedkavo **Kastílčania**) sú európsky národ románskeho pôvodu. Tvoria asi 72% obyvateľov Španielska, ďalej žijú v Latinskej Amerike, v Afrike a na Filipínach. Jazyk, ktorý používajú, sa nazýva španielčina. Väčšina sa hlási ku rímskokatolíckej cirkvi. 

Pojem Španieli môže označovať (ako neetnický výraz) aj všetkých obyvateľov Španielska (potom zahŕňa aj Kataláncov a podobne, ale naopak nezahŕňa americké španielsky hovoriace obyvateľstvo a podobne).

Španielsky národ vznikol zmiešaním stredovekých etník na území Pyrenejského polostrova. Základ pre jeho etnogenézu tvorili Iberi.

## Referencie


## Iné projekty


Kategória:Románi
Kategória:Španielsko
Rímsky synkretizmus

**Rímsky synkretizmus** je etapa vo vývine alebo forma antického synkretizmu, ktorá spočívala v miešaní filozofických myšlienok a mimofilozofických významových útvarov v období rímskeho cisárstva.

## Externé odkazy
* 

Kategória:Filozofické smery
Piotr Berngardovič Struve

**Piotr Berngardovič Struve**, (; * 26. január 1870, Perm – † 22. február 1944, Paríž) bol ruský filozof, historik, ekonóm, verejný činiteľ a novinár.

## Život
Piotr Berngardovič Struve bol synom permského gubernátora Berngarda Vasilieviča Struve a vnukom astronóma Vasilija Jakovleviča Struve, príslušníkom dynastie vynikajúcich vedcov a politikov, a z nich pravdepodobne najznámejší člen v Rusku.

Bol jedným z prvých marxistov v Rusku. Asistoval pri stretnutiach marxistov a narodnikov, kde spoznal svojho budúceho oponenta, Vladimira Ulianova. Napísal Manifest Ruskej sociálno-demokratickej strany pracujúcich pri jej založení v roku 1898. Ešte pred rozpadom strany na boľševikov a menševikov ju Struve opustil a prešiel do Konštitučne demokratickej strany (ktorej bol aj spoluzakladateľom), propagujúcej liberálne metódy. Túto stranu reprezentoval v predrevolučnej Dume. Po ruskej revolúcii publikoval rôzne významné články o príčinách revolúcie a pridal sa k bielogvardejcom. Vo vláde Piotra Vrangeľa a Antona Denikina bol ministrom zahraničných vecí.

Nasledujúce tri desaťročia žil v Paríži, a jeho synovia získali významné posty v Ruskej pravoslávnej cirkvi v zahraničí.

## Zdroje
* 
* 

Kategória:Ruskí politici
Kategória:Ruskí publicisti
Kategória:Ruskí ekonómovia
Kategória:Ruskí novinári
Kategória:Ruskí filozofi
Kategória:Ruskí historici
Kategória:Ruské osobnosti nemeckého pôvodu
Kategória:Ruskí emigranti a exulanti
Kategória:Osobnosti z Permu
Kategória:Absolventi Univerzity v Graze
Kategória:Absolventi Petrohradskej štátnej univerzity
Stud

[náhľad|[Eva zakláňa hlavu a zakrýva svoje telo kvôli hanbe.]]
::*Stud môže byť aj [[hanblivosť]].*
**Stud** alebo **pocit hanby** alebo **hanba** alebo **pocit zahanbenia** je pocit pri uvedomení si nesprávneho, zlého konania alebo nejakého iného osobného nedostatku.

Podľa Novalisa je stud pocit profanácie. S priateľstvom, láskou a pietou by sa malo zaobchádzať ako s tajomstvom. Len v ojedinelých, dôverných chvíľach by sa malo o nich hovoriť, mlčky sa o nich dorozumieť. Mnohé je príliš jemné, aby sa o tom myslelo, a ešte premnohé, aby sa o tom hovorilo.

## Externé odkazy
* 

Kategória:Emócie
Postgraduálne štúdium

**Postgraduálne štúdium** je špecializovaná príprava absolventov vysokých škôl zameraná na rozšírenie či ziskanie nových vedeckých poznatkov.

V rokoch 1990 - 1996 bolo v zmysle slovenského vysokoškolského zákona označované doktorandské štúdium ako postgraduálne štúdium. Jeho absolventom bol udeľovaný titul Dr. pre všetky študijné odbory.

## Referencie

## Externé odkazy
* 

Kategória:Vzdelávanie
Synkretizmus (psychológia)

**Synkretizmus** je globálne a nerozčlenené zachytenie celku, prvé štádium detského vnímania (Jean Piaget) alebo počiatočný stav ľudského poznania (Ernest Renan).

## Pozri aj
* synkretizmus
* rímsky synkretizmus

## Externé odkazy
* 

Kategória:Psychológia
Svätá aliancia

[thumb|Zakládajúci členovia Svätej aliancie, na mape Európy v roku [1840.
----

]]
**Svätá aliancia** je spolok európskych kresťanských panovníkov proklamovaný 26. septembra 1815 v Paríži. 

Akt Svätej aliancie, podpísali: ruský cár Alexander I., rakúsky cisár František II. a pruský kráľ Fridrich Viliam III. a postupne všetky európske monarchie s výnimkou anglického kráľa, škandinávskych panovníkov a pápeža.

Akt Svätej aliancie mal byť zárukou status quo v Európe po Viedenskom kongrese. 

## Referencie

* 

Kategória:Vojenské spojenectvá
Kategória:1815
Kategória:Dejiny Nemecka
Kategória:Dejiny Rakúska
Kategória:Dejiny Ruska
Štúdium veľkých filozofov

**Štúdium veľkých filozofov** je podmienka toho, aby sme dospeli k jasnému a pravému filozofovaniu. Pri tomto štúdiu sa jednotlivec môže cítiť akoby sa šplhal po kmeni a vetvách stromu pôvodných filozofických diel. Toto šplhanie sa podarí len vtedy, keď
vychádza z nášho vnútorného popudu, znášho vlastného filozofovania, ktoré sa práve pri tomto štúdiu prebúdza.

V rámci štúdia veľkých filozofov ako cesty k pravému filozofovaniu je nevyhnutné vybrať si podobu tejto cesty, čiže zodpovedať si otázku *Ktorého z veľkých filozofov by som chcel nielen čítať, ale aj dôkladne premyslieť a spracovať? *

Odpoveď na tuto otázku si musí nájsť každý sám. Nemožno ju predpísať, predložiť ako niečo definitívne platné, nie je to ani nič vonkajšie. Treba si tu zachovať možnosť a odvahu k pokusom. Výber treba spraviť rozhodne, ale nelpieť na ňom, ale neustále overovať a opravovať. Nejde tu však o ľubovôľu, lež treba tu postupovať s vážnosťou, ktorá nás nakoniec privedie k jednote.

## Externé odkazy
* 

Kategória:Filozofia
Súdenie

**Súdenie** môže byť:
* v práve: bytie sudcom v súdnom procese, pozri pod sudca a súdny proces
* urovnávanie sporu medzi ľuďmi
* posudzovanie, odsudzovanie, kritika
* myslenie si, matie mienky, pozri myslenie, mienka
* robenie záverov, usudzovanie, vyvodzovanie, predpokladanie
* v logike: významový proces vyúsťujúci do súdu, pozri významový proces a súd (logika)

## Zdroje
*súdiť. In: Krátky slovník slovenského jazyka
*súdiť. In: Slovník slovenského jazyka (Peciar)
*súdenie. In: Filit
Špecialista

**Špecialista** môže byť:
*odborník (najmä v užšom odbore)
*človek, ktorý sa špecializoval na určitý odbor, prešiel špecializáciou, dosiahol špecializáciu; pracovník užšieho pracovného zamerania v rámci jednej profesie, ktorá vyžaduje hlbšie teoretické a praktické vedomosti a zručnosti, pozri pod špecializácia
*v medicíne: odborný lekár

## Zdroje
* 
* špecialista. In: ŠALING, S. et al. Veľký slovník cudzích slov. 2000, S. 1187
* špecialista. In: Slovník cudzích slov (akademický)
* špecialista. In: Krátky slovník slovenského jazyka 2003
* odborník; znalec. In: Synonymický slovník slovenčiny 
* špecialista. In: Slovník slovenského jazyka (Peciar)
* specialista. In: Slovník spisovného jazyka českého
Josef Škoda

**Josef Škoda** (* 10. december 1805, Plzeň – † 13. jún 1881, Viedeň)  bol rakúsky lekár českého pôvodu. Jeden zo zakladateľov mladšej viedenskej lekárskej školy, spolupracovník K. Rokitanského, priekopník fyzikálneho vyšetrovania (poklep, posluch) a jeho konfrotnácie s pitevným nálezom.

## Referencie


## Iné projekty

## Externé odkazy
* Joseph Škoda

## Zdroj
* 

Kategória:Českí chirurgovia
Kategória:Interní lekári
Kategória:Českí vysokoškolskí pedagógovia
Kategória:Rakúski lekári
Kategória:Vyučujúci na Viedenskej univerzite
Kategória:Členovia Nemeckej akadémie prírodných vied Leopoldina
Kategória:Osobnosti z Plzne
Kategória:Osobnosti na rakúskych poštových známkach
Špecializácia

**Špecializácia** je:
* užšia oblasť v príslušnom odbore
* rozdelenie, vymedzenie činnosti podľa určitých užších odborov
* získanie užšej a vyššej odbornosti pracovníka v určitom vednom odbore alebo vo vyrobnej činnosti; zručnosť v určitom odbore; odbornosť.

## Externé odkazy
*
Súdnictvo

**Súdnictvo** môže byť:
* sústava súdov, súdna sústava, pozri pod súd
* súdne orgány, pozri súd
* činnosť súdov, činnosť, ktorá spočíva v prejednávaní a rozhodovaní právnych záležitostí súdmi

## Pozri aj
* Súdna moc
Sväté

**Sväté** je niečo, čo nás presahuje, čo vyvoláva strach až hrôzu, čo si človek nedokáže bezozvyšku vysvetliť.

## Referencie

## Externé odkazy
* 

## Pozri aj
* quádóš

Kategória:Výrazy
Špecifikácia

**Špecifikácia** (lat.) je detailný opis;
jasné a presné vymedzenie
kvality, rozmerov a vlastností
surovín,
tovaru,
výrobkov,
materiálov, súčiastok a pod., prípadne vymedzenie
pracovných úkonov
alebo postupov, výrobných procesov, skúšobných postupov,
organizačných podmienok,
pojmov, jednotiek, veličín a pod.; podrobné
roztriedenie, rozvedenie dačoho podľa osobitostí, podľa určitých znakov;
podrobný zoznam.

## Externé odkazy
* 

Kategória:Latinské výrazy
Súdnosť

**Súdnosť** je schopnosť správne usudzovať, rozvážnosť.

Podľa Immanuela Kanta  zložka vedomia, schopnosť usudzovať, súdiť, posudzovať, či niečo zvláštne spadá pod všeobecné pravidlo. Súdnosť je špecifickosť prirodzeného dôvtipu, ktorého nedostatok nemôže nahradiť nijaká škola. Nedostatok súdnosti je hlúposť a táto chyba sa vôbec nedá odstrániť.

Existuje subsumujúca súdnosť, čiže schopnosť rozlíšiť, či niečo podlieha alebo nepodlieha pravidlu, a reflektujúca súdnosť, čiže schopnosť myslieť zvláštne ako obsiahnuté vo všeobecnom. Súdnosť zaujíma miesto medzi umom ako schopnosťou vytvárať pojmy a pravidlá a rozumom ako schopnosťou usudzovať podľa pravidiel.

## Externé odkazy
* 

Kategória:Etika
Svätec

[náhľad|[Mikuláš z Myry|Svätý Mikuláš na ikone.]]
**Svätec** alebo **svätý** (ženský rod: **svätica** alebo **svätá**) je osoba, ktorej pozemský život sa vyznačoval mimoriadnou zbožnosťou, bohumilosťou, a ktorá sa po smrti stala prostredníkom medzi ľuďmi a božstvom, schopná vplývať na osudy ľudí, ochraňovať ich a pomáhať im. Svätci sú osoby uctievané najmä v Katolíckej cirkvi, Pravoslávnej cirkvi, v staroorientálnych cirkvách a v islame ako vzor náboženskej dokonalosti, ochrancovia veriacich, orodovníci za ich spásu, patróni povolaní, miest a pod.

Odchylne od vyššie uvedenej definície je podľa Nového zákona „svätý“ každý kresťan, pretože verí, že Ježiš Kristus zomrel za jeho hriechy - teda je v Kristovi a prebýva v ňom Kristus.

Súpis svätcov Katolíckej cirkvi a deň ich slávenia je uvedený v Rímskom martyrológiu. 

## Pozri aj
*kanonizácia
*Zoznam svätcov Katolíckej cirkvi

## Referencie

Kategória:Náboženstvo

Kategória:Kanonizácia
Špekulácia

**Špekulácia** alebo **špekulovanie** môže byť:
*vo filozofii a pod.:
**spôsob teoretického postihovania pravdy, založený na konštrukcii myšlienok a myšlienkových systémov, ktoré sa neopierajú o dostatočný empirický alebo teoretický základ
**druh teórie poznania opierajúcí sa nie o skúsenosť, ale o reflexiu, pozri špekulácia (filozofia)
*vypočítavá, prospechárska činnosť (obyčajne s dosiahnutím prospechu nejakou nepriamou cestou alebo trikom)
*v ekonómii: pozri špekulácia (ekonómia)
*pejoratívne: 
**nekonkrétne uvažovanie; premýšľanie odtrhnuté od praxe; fantazírovanie
**prílišné premýšľanie, hĺbanie

## Iné projekty
Svätopluk Štúr

**Svätopluk Štúr** (* 24. január 1901, Hodslavice – † 12. február 1981, Bratislava) bol slovenský filozof, predstaviteľ kritického realizmu.

Vychádzal z Bergsona, najmä však z Croceho a Masaryka. Zaoberal sa aj estetikou, dejinami filozofie a logikou.

## Životopis
Narodil sa v rodine evanjelického farára Antona Štúra (* 1857 - † 1937) a jeho manželky Roziny rod. Rýdlovej (* 1868 - † 1937). Mal dve sestry a dvoch bratov. V rokoch 1907-12 navštevoval základnú školu v Hodslaviciach, v rokoch 1912-19 reálku v Novom Jičíne, v rokoch 1919-20 študoval na Filozofickej fakulte Karlovej univerzity. V rokoch 1932-36 študoval filozofiu na Filozofickej fakulte UK a získal titul PhDr. V rokoch 1938 získal titul docent a roku 1946 profesor. 

Roku 1919 až 1921 pracovník Ministerstve s plnou mocou pre správu Slovenska, v rokoch 1921-37 pracoval v Slovenskej banke v Bratislave, v rokoch 1937-1940 vedecký tajomník Učenej spoločnosti Šafárikovej, 1941-42 opäť pracovník Slovenskej banky, následne až do konca vojny nezamestnaný. Od roku 1945 doc. (roku 1946 profesor) na Filozofickej fakulte UK. V rokoch 1950-1961 pracovník Univerzitnej knižnice, v roku 1961 nútený ísť do dôchodku. Po rehabilitácii v rokoch 1969 a 1970 prednášal dejiny filozofie na Filozofickej fakulte UK. 

## Dielo
* K logickým problémom súčasnej filozofie (1936)
* Problém transcendentna v súčasnej filozofii (1938)
* Rozprava o živote (1946)
* Zmysel slovenského obrodenia (1948)
* Nemecká vôľa k moci (1967)
* Marxisticko-leninská vôľa k moci (1991)

## Referencie

## Externé odkazy
* 

Kategória:Slovenskí filozofi
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Filozofickej fakulte Univerzity Komenského v Bratislave
Špekulácia (ekonómia)

**Špekulácia** je: vypočítavá, obyčajne s rizikom spojená činnosť, najmä obchodná činnosť, smerujúca k dosiahnutiu rýchleho a čo najväčšieho zisku alebo iných výhod, a to aj nelegálnou cestou. Najčastejšie: technika kúpy a predaja nového tovaru alebo cenných papierov na základe zmien kurzov alebo cien s cieľom dosiahnuť zisk.

## Externé odkazy
* 

Kategória:Financie
Carl Stumpf

**Carl Stumpf** (* 21. apríl 1848, Wiesentheid, Nemecko – † 25. december 1936, Berlín) bol nemecký filozof, predstaviteľ rakúskej filozofie, psychológ a prírodovedec.

Prednášal v Göttingene, pôsobil ako profesor vo Würzburgu, Halle, Mníchove a nakoniec v Berlíne, kde založil Berlínsku školu experimentálnej psychológie, ktorá neskôr vytvorila základňu pre pôsobenie gestaltistickej metodológie.

V rokoch 1879 až 1884 pôsobil ako profesor na pražskej univerzite. V období 1883 až 1884, po rozdelení pražskej univerzity na nemeckú a českú, bol zvolený za dekana nemeckej filozofickej fakulty v Prahe. Jeho práca mala dôležitý vplyv aj na Edmunda Husserla, zakladateľa modernej fenomenológie.

## Iné projekty

## Externé odkazy
* 

Kategória:Nemeckí filozofi
Kategória:Nemeckí psychológovia
Kategória:Držitelia Radu Pour le Mérite
Kategória:Absolventi Univerzity v Göttingene
Logický štvorec

**Logický štvorec** (*štvorec protikladov*) je mnemotechnická pomôcka na zapamätanie si vzťahov medzi štyrmi základnými druhmi súdov aristotelovskej logiky, ktorými sú:

* všeobecný kladný súd (napr. „Všetci ľudia sú smrteľní.“),
* čiastočný kladný súd (napr. „Niektorí ľudia sú smrteľní.“),
* všeobecný záporný súd (napr. „Žiaden cicavec nevie plávať.“),
* čiastočný záporný súd (napr. „Niektoré vtáky nevedia lietať.“).

Termín „ľudia“ vo všeobecnom kladnom súde je subjektom súdu (**S**) a „sú smrteľní“ jeho predikátom (**P**). Všeobecný kladný súd (*universalis affirmativa*) skrátene zapisujeme v tvare „**S** a **P**“, kde „a“ je tzv. spona medzi subjektom a predikátom; je vyjadrením kvantifikátora (v tomto prípade slova „všetci“) a zároveň identifikuje fakt, že ide o kladný súd.

Čiastočný kladný súd (*particularis affirmativa*) zapisujeme v tvare „**S** i **P**“, všeobecný záporný súd (*universalis negativa*) v tvare „**S** e **P**“ a čiastočný záporný súd (*particularis negativa*) v tvare „**S** o **P**“.

## Zdroj
* 
* Gahér, František. *Logika pre každého*. 3 vydanie. Bratislava: IRIS, 2003. ISBN 80-89018-54-8.

Kategória:Logika
Suej (dynastia)

**Suej** alebo **Suejovci** (čín. 隋朝, , 581618), prvýkrát od pádu dynastie Chan v roku 220, po vyše troch storočiach rozdrobenosti, zjednotila severnú a južnú Čínu. Napriek svojmu krátkemu trvaniu sa radí k jednej z najvýznamnejších dynastií v čínskych dejinách a často býva porovnávaná s dynastiou Čchin.

## Dejiny
Vládcovia dynastie Suej patrili k počínštenej turkickej šľachte. Zakladateľ dynastie Jang Ťien (581605), ktorý je známejší pod jeho posmrtným menom Suej Wen-ti, si najprv podmanil štáty v severnej Číne, a neskôr porazil dynastiu Čchen vládnucu v južnej Číne a pričlenil ju k ríši. 

Počas vládnutia tejto dynastie došlo k rozvoju poľnohospodárstva. Zaviedol sa takzvaný "systém rovných polí", ktorý znížil sociálne rozdiely medzi bohatými a chudobnými. Roku 608 bol dokončený Veľký čínsky kanál, ktorý spojil mestá Jang-čou na rieke Jang-c’-ťiang a Luo-jang na rieke Chuang-che. V roku 610 bol kanál potiahnutý až do Pekingu. Hlavný význam kanálu spočíval v zásobovaní severu Číny plodinami z juhu.

Vládcovia dynastie Suej taktiež zaviedli jednotnú menu, posilnili obranu ríše rozšírením Veľkého čínskeho múru, centralizovali moc a podporovali šírenie budhizmu. Dva roky po svojom nástupe na trón začal Jang Ťien budovať nové hlavné mesto Čchang-an, nachádzajúce sa južne od dnešného Si-anu. Nové hlavné mesto malo pravidelný šachovnicový pôdorys a pojalo až 1 milión ľudí, čo z neho robilo jedno z najväčších miest vtedajšieho sveta.

## Pád
Po smrti Jang Ťiana nastúpil roku 605 na trón cisár Jang-ti. Jang-ti viedol v rokoch 612 až 614 tri neúspešné vojenské kampane proti severokórejskému štátu Kogurjó a roku 615 prehral vojnu s ríšou východných Turkov, čo výrazne poškodilo imidž dynastie. Konfiškácia potravín armádou pre jej nákladné kampane spôsobila hladomor a následne roľnícke povstanie. Roku 617 odišiel cisár na juh, kde bol zavraždený. Po ňom nastúpil na trón cisár Kong-ti (617618), ktorý však vládol len formálne. Na severe Číny, ktorý ostal prakticky bez vlády, využil situáciu generál Li Juan, dobyl hlavné mesto Čchang-an a založil dynastiu Tchang, ktorá vládla nasledujúce tri storočia. 

## Iné projekty

 
## Externé odkazy
* 

Kategória:Dynastie čínskych cisárov
Svätyňa

**Svätyňa** môže byť:
*posvätné miesto náboženského kultu, slúžiace  na sprostredkovanie styku človeka s nadprirodzenými silami (t.j. spravidla s bohom), pozri napr. sakrálna stavba, chrám (kostol, cerkev, mešita, synagóga), modlitebňa
*chrám
*posvätný priestor v chrámovom komplexe, pozri svätyňa (časť chrámového komplexu)
*posvätné miesto, na ktorom sa pripomína mimoriadna udalosť, vec a pod. (napr. lurdská svätyňa)
*v gréckokat. a pravosl. chrámoch, menej často resp. staršie aj v kostoloch západného kresťanstva: hlavná časť chrámu, v ktorej je umiestnený oltár, synonymum v latinskej cirkvi: presbytérium, pozri presbytérium (priestor v kostole)
*prenesene a často ironicky: posvätne uctievané miesto (kam nesmie každý vstúpiť), priestor niečomu/niekomu vyhradený
*v športovom slangu zastarano: (futbalová, hokejová a pod.) brána, bránka

## Zdroje
*svätyňa. In: PAULIČKA, Ivan, ed. *[[Všeobecný encyklopedický slovník]]* 4 S-Ž. 1. slovenské vyd. Praha: Ottovo nakladatelství - Cesty, 2002. ISBN 80-7181-768-6.
*svätyňa. In: *[[Krátky slovník slovenského jazyka]]*. dostupné onlíne
*svätyňa. In: *[[Slovník slovenského jazyka (Peciar)|Slovník slovenského jazyka]]*. dostupné onlíne
*svatyně. In: *Slovník spisovného jazyka českého*. dostupné onlíne 
*svatyně. In: *[[Malá československá encyklopedie]]* V Pom-S. 1. vyd. Praha: Academia, 1987. s. 955-956.
*
Eduard Suess

**Eduard Suess** (* 20. august 1831, Londýn, Spojené kráľovstvo  - † 26. apríl 1914, Viedeň, Rakúsko) bol rakúsky paleontológ. Významne prispel k rozvoju tektonickej geológie, vyslovil nové názory na orogenézu, vrásové príkrovy a iné. 

Od roku 1857 bol profesorom na Univerzite vo Viedni. Študoval graptolity, ramenokožce, hlavonožce a neogénne cicavce. Zaslúžil sa o poznanie spraše a zaoberal sa vznikom orografických celkov. Je autorom termínu biosféra.

## Život
Narodil sa v Londýne v rodine saského obchodníka. Keď mal tri roky, jeho rodina sa presťahovala do Prahy a neskôr do Viedne keď mal 14. Od mladého veku sa zaujímal o geológiu, svoje prvé práce vydal, keď mal 19 rokov, pojednávali o geológii Karlovych Varov. 

V roku 1857 sa stal profesorom geológie na Viedenskej univerzite, a tam rovíjal názory na vývoj vzťahov medzi geológiou severnej Afriky a Európy. Dospel napokon k názoru, že horniny dnes budujúce Alpy boli kedysi morským dnom, ktoré patrilo k Stredozemnému moru. Napriek tomu, že sa neopieral o teóriu platňovej tektoniky, keďže v tej dobe bola všobecne uznávaná iba teória geosynklinál správne predpokladal existenciu oceánu, ktorý v roku 1893 pomenoval Tethys. Medzi rokmi 1898 a 1911 pôsobil vo funkcii prezidenta Rakúskej akadémie vied. 

Podieľal sa na stavbe Viedenského vodovodu a regulácii Dunaja. Medzi jeho ďalšie objavy patrilo objavenie fosílií glossopterisovej flóry (papraďovité rastliny) v Južnej Amerike, Afrike a Indii (neskôr po jeho smrti bola glossopterisová flóra nájdená aj v Antarktíde). Suess toto rozšírenie vysvetľoval tým, že tieto pevniny boli kedysi spojené do jedného kontinentu ktorý pomenoval Gondwanaland. Predpokladal však, že kontinenty boli vždy na svojom mieste a pevnina medzi nimi bola neskôr zaplavená morom, v skutočnosti však boli tieto kontinenty spojené a v jure až kriede sa rozpadla na dnešné kontinenty, ktoré driftovali až na svoje dnešné miesta. Publikoval tiež práce o zemetraseniach Dolnom Rakúsku a Južnom Taliansku.

Suess je považovaný za jedného z prvých praktických ekológov. V rokoch 1885 až 1901 publikoval komplexnú syntézu svojich prác pomenovanú *Das Antlitz der Erde* (v preklade „Tvár zeme“), ktorá sa stala populárnou učebnicou na mnoho rokov. V tejto práci Suess po prvýkrát použil termín biosféra, ktorý neskôr ďalej rozpracoval V.I. Vernadskij v roku 1926. V roku 1903 mu Kráľovská spoločnosť udelila Copleyovu medailu. Sú po ňom pomenované krátery na Mesiaci a na Marse.

## Referencie


## Zdroje
* 
* 

Kategória:Rakúski geológovia
Kategória:Rakúski paleontológovia
Kategória:Zahraniční členovia Kráľovskej spoločnosti
Kategória:Osobnosti z Londýna
Kategória:Čestní občania Viedne
Kategória:Poslanci rakúskej Ríšskej rady
Kategória:Poslanci Dolnorakúskeho krajinského snemu
Nultý stupeň

**Nultý stupeň** je sémantický stupeň, označovaný znakmi prvého sémantického stupňa. Jeho prvky
samé nie sú teda znakmi. Nultý stupeň je stupeň objektov, ktoré tvoria poslednú vrstvu hierarchie sémantických stupňov.

Pojem nultého stupňa je relatívny, pretože pre sémantický stupeň n-tého rádu možno znaky n-1 rádu považovať za objekty (teda nie za znaky).

## Externé odkazy
* 

Kategória:Sémantika
Škola Annales

**Škola Annales** alebo **Škola Análov** alebo **analistická škola** je francúzska historická škola 20. storočia, ktorú pred druhou svetovou vojnou založil Marc Bloch a Lucien Febvre roku 1929 v Paríži. Jej názov je odvodený od časopisu *Annales d´histoire économique et sociale* (neskôr premenovaný na *Annales. Economies, sociétés, civilisations* a od roku 1994 *Annales. Histoire, Sciences Sociales*), ktorý začal vychádzať v roku 1929.

Škola Annales vychádza z tradícií štrukturalizmu a sociológie E. Durkheima. Škola Análov je nový smer historického bádania, ktorý chce prekonať pozitivistickú historiografiu, zameranú na veľké udalosti a letopočty. Všíma si skôr dlhodobé civilizačné
procesy a zmeny, život prostých ľudí, pramene a oblasti, ktoré predchádzajúca história zanedbávala. Skúma ekonomické a spoločenské podmienky, hmotné pamiatky, predmety a vyrobky, daňové, súdne a vôbec občianske písomnosti. Tým sa prirodzene stierajú umelé hranice medzi históriou, sociológiou, psychológiou, ekonómiou atď.

Cieľom školy Análov je vytvoriť taký rámec pre všetky spoločenské vedy, ktorý prelomí ich uzavretosť a izolovanosť

Škola Annales odmietala rozprávanie ako povrchné a jednotlivca ako nedôležitého a hlásala geografický a ekonomický determinizmus, ktorého štruktúry celkom určujú dlhodobý beh dejín. Školu Annales reprezentujú mená: Marc Bloch, Lucien Febvre, Jacques Le Goff, Fernand Braudel.

Metodologicky nadviazala na diskusie, ktoré sa viedli v nemeckej historiografii koncom 19. storočia a ktoré sú známe ako boj o Karla Lamprechta. Zakladateľ školy Annales, Marc Bloch, kritizoval tradičný historizmus založený na princípe individuality a vystúpil s požiadavkou, aby sa historiografia nezaoberala jednotlivcami, ale celými sociálnymi skupinami. Bloch zastával porovnávaciu metódu, ktorú aplikoval pri štúdiu feudalizmu, a vystúpil s koncepciou, ktorá sa usilovala podlomiť vládu úzkeho europocentrizmu v historiografii: zastával napr. požiadavku porovnávania európskeho a japonského feudalizmu.

## Predstavitelia

* Philippe Ariès
* Marc Bloch
* Lucien Febvre
* Fernand Braudel
* Georges Duby
* Jacques Le Goff
* Emmanuel Le Roy Ladurie
* Ernest Labrousse

## Externé odkazy
*
Špina

**Špina** je materiál, ktorý je na nesprávnom mieste, nečistota. Záľuba v špine sa označuje ako
mysofília.

## Iné projekty

## Externé odkazy
* 

Kategória:Terminológia
Štýl

**Štýl** môže byť:
*spôsob vyjadrovania, myslenia, konania alebo správania charakteristický pre jednotlivca, skupinu alebo pre určité obdobie
*typický ráz veci alebo javu 
*spôsob výberu a používania umeleckých (v širšom zmysle aj vedeckých/publicistických a podobne) prostriedkov typický pre určitého umelca, školu, smer, obdobie, synonymá: sloh, umelecký smer, pozri napr. sloh (umenie)
*v jazykovede: cieľavedomý výber, usporiadanie a využitie jazykových prostriedkov vzhľadom na obsah a funkciu prejavu, situáciu a zámer autora alebo epochy, synonymum: sloh, pozri štýl (jazykoveda)
*v športe: spôsob vykonávania športovej disciplíny

## Pozri aj
*životný štýl
*grafický štýl (meniteľný spôsob grafickej úpravy programu v GUI)
* štýl vedenia
Svedectvo

**Svedectvo** môže byť:
* hodnoverná výpoveď, tvrdenie, osvedčenie o určitých skutočnostiach;
* dôkaz, doklad o niečom, prejav niečoho;
* potvrdenie (obyčajne písomné a úradné), úradný doklad

## Iné projekty

## Externé odkazy
*
Bádenská škola novokantovstva

**Bádenská škola novokantovstva** alebo **juhozápadná škola novokantovstva** bola jedna z novokantovských škôl počiatku 20. storočia, ktorá sa vyznačovala predovšetkým kontrapozíciou historickej a prírodovedeckej metódy. Hlavnými predstaviteľmi bádenskej školy boli Wilhelm Windelband a Heinrich Rickert.

Bádenská škola rozvíjala svoju činnosť v bádenskom Freiburgu, Heidelbergu a Štrasburgu.

Bádenská škola na rozdiel od marburskej školy aplikovala idealizmus a transcendentálnu metódu predovšetkým na duchovné vedy a filozofiu kultúry. Nepopierala, pravda, význam teórie poznania, ale dôraz jednako len kládla na otázky hodnoty, čiže toho, čo a ako má byť.

História je veda o individuálnych faktoch vývoja, ktoré majú kultúrny význam; prirodné vedy sa zaoberajú opakujúcimi sa a všeobecnými zákonitosťami prírodných javov.

Pojmy sú myšlienkovým pretvorením reality, podriadeným apriórnym princípom: v prirodných vedách je dôraz na poznaní všeobecného, v histórii na poznaní individuálneho.

Bytie (Sein) stojí proti tomu, čo má byť (Sollen).

## Predstavitelia
* Bauch, B.
* Cohn, J.
* Hessen, S.
* Kroner, R.
* Emil Lask
* Hugo Münsterberg
* Heinrich Rickert
* Wilhelm Windelband

## Pozri aj
* novokantovstvo
* idiografické
* nomotetické

## Externé odkazy
* 

Kategória:Filozofické smery
Chromatická stupnica

**Chromatická stupnica** je stupnica tvorená dvanástimi poltónmi v rozmedzí jednej oktávy temperovaného ladenia. Chromatická stupnica môže byť odvodená od durovej alebo molovej stupnice začínajúcej tým istým tónom. Existuje viacero spôsobov zápisu chromatickej stupnice:

# Chromatická stupnica sa vytvorí na základe známej diatonickej stupnica: durovej alebo molovej začínajúcej opd rovnakého tónu: v stupnici sa zachovajú diatonické poltóny materskej durovej alebo molovej stupnice a celotónové vzdialenosti sa vyplnia chromatickými poltónmi tak, že v stúpajúcej stupnici sa využívajú krížiky a klesajúcej stupnici sa využívajú béčka. 
# chromatická stupnica sa vytvorí striedaním základného (nealterovaního) a alterovaného tónu, pričom smerom nahor sa využívajú alterované tóny s krížikmi a smerom nadol na využívajú alterované tóny s béčkami.

## Chromatická vs. alterovaná stupnica
Alterovaná stupnica sa podobá na chromatickú stupnicu tým, že je tvorená len poltónmi. U alterovanej stupnice však platí, že tóny tonického kvintakordu sa nemôžu alterovať (v rade tónov sa nesmie vyskytnúť alterovaný tón od základného tónu prvého stupňa (v stupnici od tónu c je to tón c, ktorý nesmie byť alterovaný na cis alebo ces), ďalej nesmie byť alterovaný tón III. stupňa (v stupnici od tónu c je to tón e, ktorý nesmie byť alterovaný na eis alebo es), ďalej nesmie byť alterovaný tón  V. stupňa (v stupnici od tónu c je to tón g, ktorý nesmie byť alterovaný na gis alebo ges).

## Referencie

Kategória:Hudobné stupnice
Bratislavská škola

**Bratislavská škola** je filozoficko-metodologická škola, ktorá vznikla v Bratislave v druhej
polovici 20. storočia nadväzujúc na učenie Igora Hrušovského. Jej predstaviteľmi sú najmä: Vojtech Filkorn, Václav Černík, Pavel Cmorej, Jozef Viceník a ďalší. Na bratislavskú školu nadväzuje okrem iného aj synkriticizmus.

Bratislavská škola sa podstatným spôsobom zaslúžila o rozvoj slovenskej logiky a metodológie a slovenskej filozofie kultúry.

K zdrojom bratislavskej školy treba rátať Viedenský krúžok, štrukturalizmus a marxizmus.

## Pozri aj
* slovenská filozofia

## Predstavitelia
* Pavel Cmorej
* Václav Černík
* Vojtech Filkorn
* Igor Hrušovský
* Augustín Riška
* Jozef Viceník

## Externé odkazy
* 

Kategória:Filozofické školy
Kategória:Slovenská filozofia
Škola
Diatonická stupnica

**Diatonická stupnica** alebo **heptatonia prima** je stupnicový rad v rozsahu jednej oktávy zložený z piatich celých tónov a dvoch poltónov. Jednotlivé tóny diatonickej stupnice sa označujú rímskymi číslicami.

Diatonická stupnica vychádza z hudobnej tradície antického Grécka. Súčasné diatonické stupnice sa ustálili v 17. storočí. Súčasné klávesové nástroje majú klávesy, ktoré vychádzajú z diatonickej stupnice. Podobne z nich vychádza aj zápis nôt v notovej osnove. 

Podľa polohy poltónov diatonické stupnice rozdeľujeme na 

* durové - 1,1,1/2,1,1,1,1/2
* molové - 1,1/2,1,1,1/2,1,1

Kategória:Hudobné stupnice
Svedomie

**Svedomie** je vnútorná inštancia, „mlčanlivé volanie“, ktoré vedie súdy človeka o tom, čo sám spôsobil alebo čo sa chystá spôsobiť. Nadväzuje na ľudskú schopnosť sebareflexie, t. j. schopnosť uvažovať o sebe samom, „pozrieť sa“ na seba inými očami, než je pohľad vlastného záujmu a sebapresadzovania. 

Je to všeobecné poznanie dobra a zla, ktoré spontánne a samozrejme predpokladáme v styku s ľuďmi; vnútorné vedenie, ktoré je základom morálneho usudzovania človeka o sebe samom a o iných ľuďoch; schopnosť poznať morálne hodnoty a požiadavky, ktoré z nich plynú; morálne vedomie, schopnosť rozoznávať dobro od zla, správne od nesprávneho, pokiaľ ide o vlastné konanie.“

Svedomie sa chápe ako podstatný príznak a atribút ľudskej osoby, prejavuje sa vnútorným pocitom záväznosti či povinnosti a je nezávislé od akéhokoľvek vonkajšieho donútenia. Zvonku a zo strany spoločnosti si vyžaduje rešpekt (sloboda svedomia). Je prvkom morálneho vedomia. Prostredníctvom tejto inštancie sa udržuje platnosť mravných hodnôt a noriem. 

Podľa Kanta je svedomie každému vlastný praktický rozum v kategorickom nároku mravného zákona.

## Poznámky


## Iné projekty

## Externé odkazy
* 

Kategória:Sociálna filozofia
Kategória:Osobnosť
Kategória:Etické pojmy
Kategória:Psychológia
Stupňovitosť

**Stupňovitosť** (nem. *stufenleiter*) je reťazec bytia, štruktúra sveta nezávislá od času a zakladajúca sa na princípoch úplnosti, kvalitativnej kontinuity a odstupňovanej dokonalosti vecí. Predstava stupňovitosti sveta pochádza z antiky
(od Platóna, Aristotela, novoplatonizmu).

Obraz sveta stojaci na predstave jeho stupňovitosti sa stal schémou myslenia o svete v 18. st. najmä pod vplyvom filozofie Leibniza a Locka a tvoril akúsi duchovnú schránku, do ktorej sa ukladalo empirické poznanie prírody, pričom samu prírodu skúmala mechanika a analýza, ako aj porovnávanie vecí existujúcich v prírode. Ako heuristický princíp podnecoval k hľadaniu *missing links* (medzičlánkov) pri detailnom zobrazení odstupňovanosti.

## Externé odkazy
* 

Kategória:Filozofické pojmy
Čisté svedomie

**Čisté svedomie** je svedomie človeka, ktorý má z morálneho hľadiska presvedčenie, že koná správne.

Výraz „čisté svedomie“ sa často používa v pejoratívnom zmysle, keď sa chce naznačiť, že také svedomie sa ľahko uspokojí, pretože svoje situácie skúma len veľmi povrchne, ale sa skrýva za rôznymi normami a pravidlami.

Podľa niektorých filozofov (Martin Heidegger) svedomie nikdy nemôže byť čisté, pretože jeho funkciou je práve pripomínať človeku jeho povinnosť.

Kresťanstvo naproti tomu verí v možnosť čistého resp. dobrého svedomia (1Pet 3,16 a i.). Rozoznáva tiež iné stavy svedomia: svedomie poškvrnené (Tit 1,15), svedomie slabé (1Kor 8,7; 1Kor 8,12), poznačené svedomie (1TIm 4,2).

## Externé odkazy
* 

Kategória:Náboženstvo
Kategória:Filozofické koncepty
Efezská škola

**Efezská škola** bola veľká a početná škola strogréckeho filozofa Hérakleita z Efezu, ktorá trvala až do čias Aristotelových. Z Herakleitovych žiakov poznáme iba Kratyla.

## Zdroj
* 

Kategória:Filozofické školy
Kategória:Klasická grécka filozofia
Štýl (jazykoveda)

**Štýl** alebo **sloh** je cieľavedomý výber, usporiadanie a využitie jazykových prostriedkov vzhľadom na obsah a funkciu prejavu, situáciu a zámer autora alebo epochy.

Jeho základnou jednotkou je štyléma. Štýlom sa zaoberá štylistika. Štylistika skúma jazykové prostriedky jednotlivých jazykových rovín z hľadiska ich výberu, spôsobu a vhodnosti ich využitia pri jazykovej komunikácii. Okolnosti ktoré vplývajú na utváranie jazykového prejavu sú štýlotvorné činitele.

## Hovorový štýl
Hovorový štýl sa používa v súkromnom styku, pri rozhovore s priateľmi, rodičmi, známymi... Používajú sa nárečové slová a nespisovná výslovnosť. Vety sú krátke a často nedokončené. Často sa používa častica reku, vraj, hádam... Aj obyčajní ľudia listy píšu v tomto štýle.

Jazykové prostriedky: hovorové a slangové slová, frazeologizmy, nespisovná výslovnosť, často nedokončené vety...

Mimojazykové prostriedky: mimika, gestikulácia, výrazná imitácia...

Žáner: rozprávanie, dialóg, spoločná komunikácia...

## Administratívny štýl
Používa sa pri oficiálnej komunikácii medzi/s štátnymi verejnými inštitúciami, firmami a podobne. Forma útvarov tohto štýlu je často predpísaná, strohá, dôraz sa kladie na jednoznačnosť a faktografiu. Bežné je používanie cudzích slov, odborných termínov a skratiek. Používajú sa vizuálne dorozumievacie prostriedky, ako sú grafy, tabuľky a formuláre.

Žáner: list, plán, protokol, telegram, vyhláška, zápisnica, zmluva, žiadosť a pod.

## Náučný (vedecký) štýl
Náučný (vedecký) štýl sa vyskytuje spravidla v písomnej podobe. Náučné diela majú monologickú podobu, pevnú kostru, je súvislý a neprerušovaný. V ňom sa nevyjadruje osobný vzťah a cit (radosť, hnev). Emocionálna stránka sa musí vylúčiť. Odborný štýl je presný a v ňom sa používajú odborné termíny alebo názvy. Tie odborné termíny tvoria TERMINOLÓGIU, ktorá môže byť matematická, fyzikálna, jazykovedná, chemická, biologická... Odborné názvy môžu byť jednoslovné a viacslovné. Odborné vyjadrovanie vo vedeckých textoch je veľmi špeciálne často ho rozumejú iba odborníci. Medzi jeho útvary sa radia napr. dizertačná práca, habilitačná práca alebo aplikačná práca.

## Názory
Podľa M. Franka: Slovo 'stil' znamenalo pôvodne griflík, ktorý Rimania používali na písanie; potom sa stal metonymiou každého osobite stvárneného spôsobu písania. Aj neliterárne prejavy majú štýl. Spočíva v individuálnom spôsobe rozprávačov (alebo pisateľov), akým si z internalizovaného slovníka vyberajú slová a svojrázne ich kombinujú. Pri tomto výbere a spájaní sa uplatňujú aj estetické normy. Tradične, najmä v rétorickej tradícii od Quintiliana, sa štýl však definuje neutrálnejšie - ako spôsob, akým spisovateľ alebo rečník sprostredkúva svoje predstavy. Rozhodne vládne zhoda v tom, že štýl (v doslovnom zmysle tohto slova) je určitou črtou jazykového prejavu.

## Referencie

## Pozri aj
* štylistika
* štyléma

## Literatúra
* Mistrík,J.: *Štylistika*. Bratislava: SPN 1997
* 

Kategória:Štylistika
Špiritizmus

**Špiritizmus** je viera v záhrobný život duchov zomrelých a v možnosť dorozumenia s nimi prostredníctvom médií (prostredníkov), ktorá sa rozšírila na prelome 19. stor. a 20. stor.. Stúpenci špiritizmu sa nazývajú **špiritisti**. Špiritisti robia pokusy zhmotniť duchov zomrelých na seansách pomocou rôznych praktík (stolčeky).

## Externé odkazy
* 

Kategória:Nadprirodzené javy
Sufragán

**Sufragán** alebo **sufragánny biskup** (, z lat. *[[suffragium]]*hlas, hlasovacie právo) je v katolíckom a anglikánskom prostredí biskup stojaci na čele sufragánnej diecézy. Je podriadený metropolitovi cirkevnej provincie. Sufragánny biskup má v rámci svojej diecézy v zásade postavenie a právomoci diecézneho biskupa. Najstarší sufragán má okrem toho podľa univerzálneho kánonického práva Katolíckej cirkvi niektoré ďalšie právomoci (kánn. 395 §4; 415; 425 §3 CIC [1983]). Termín sufragán sa v cirkevnom prostredí vyskytuje od 8. storočia. Historicky, najmä v nemeckých krajinách, tiež označoval biskupov auxiliárnych. Tento širší význam sa dodnes zachoval v Poľsku. Termín v minulosti označoval aj iné duchovné osoby s hlasovacím právom (*[[ius sufragii]]*) na cirkevných zhromaždeniach. 

## Poznámky
 

## Referencie

Kategória:Cirkevní hodnostári
Kategória:Biskupi
Suger

[náhľad|Suger na [Vitráž (chrám)|vitráži]]
**Suger** (* 1081 – † 1151) bol francúzsky duchovný, opát kláštora v Saint-Denis od 1122. Je označovaný ako patrón gotickej architektúry. Bol skúsený radca a blízky priateľ Ľudovíta VI. Tlstého a Ľudovíta VII. Ako regent Francúzska v dobe jeho účasti na 2. križiackej výprave 1147 – 1149 pomohol udržať kráľa na tróne. Autor životopisu Ľudovíta VI. *Vita Ludivici VI.*

## Iné projekty

## Externé odkazy
* 

Kategória:Narodenia v 1081
Kategória:Úmrtia v 1151
Kategória:Francúzski historici
Kategória:Francúzski architekti
Kategória:Francúzski opáti
Kategória:Pochovaní v bazilike Saint-Denis
Umelecký štýl

**Umelecký štýl** je jednota obrazovej sústavy, prostriedkov a spôsobov umeleckého prejavu.

## Pozri aj
*štýl
*jazykový štýl
*životný štýl

## Externé odkazy

*
Synoda

**Synoda** (gr.) je cirkevný snem.

V Pravoslávnej cirkvi je synoda zhromaždením biskupov v rámci každej autonómnej cirkvi. Využíva sa pri voľbe biskupov a vytváraní cirkevných zákonov pre viacero eparchií. Podobne je to aj vo východných katolíckych cirkvách. Vo všetkých týchto cirkvách sa odlišuje od soboru, ktorý zhromažďuje okrem biskupov aj iných zástupcov cirkvi.

Synoda biskupov v Rímskokatolíckej cirkvi je poradným orgánom rímskeho pápeža. Bola vytvorená dekrétom Christus Dominus.

Synoda v Evanjelickej cirkvi a. v. na Slovensku je:
* od roku 1536, kedy sa konala prvá v Kremnici, je *vyšším cirkevným zhromaždením*. Jeho úlohou bolo riešenie cirkevno náboženských problémov
* od roku 1610, kedy sa konala prvá Hornouhorská Synoda (Žilinská synoda) v Žiline, je *zákonodarným orgánom* evanjelickej cirkvi. Potom sa konali ešte roku 1614 Spišskopodhradská synoda, 1620 v Prievidzi Generálna synoda, potom ešte styri hornouhorské 1704 v Cerove, 1707 v Ružomberku, 1791 v Pešti a 1891 v Budapešti. Od roku 1918 sa konalo ešte päť zákonodarných synod
* od roku 1994, podľa Ústavy ECAV na Slovensku z roku 1993, je *zákonodarným a najvýšším orgánom* Evanjelickej cirkvi a.v. na Slovensku

## Referencie

## Pozri aj
* Koncil
* Zoznam koncilov a synod

## Externé odkazy
* Synoda biskupov a zoznam uskutočnených synod Vatikánsky rozhlas
* Synoda  slovník Katolíckej univerzity v Ružomberku
* Synoda biskupov a Diecézna synoda, (pozri Kán. 342-348, 460-468) Kódex kánonického práva

Kategória:Náboženstvo
Kategória:Kresťanské právo
Kategória:Koncily
Kategória:Kresťanské pojmy
Kategória:Kresťanská teológia
Stvorenie

**Stvorenie** je bezprostredné urobenie niečoho hotového z ničoho alebo zo surovej hmoty - asi tak, ako tvorí umelec alebo remeselník. V súvislosti so svetom sa uvažuje aj o jeho vytvorení buď z absolútnej ničoty alebo z relativnej *ničoty* (z potenciálneho, z chaosu) alebo zo svojej vlastnej božej podstaty (z ideí v bohu, z prírody v bohu a pod.).

## Stvorenie v kresťanstve
Stvorenie z pohľadu kresťanstva je danie, dar bytia. Aby čokoľvek trvale existovalo, treba dar bytia stále uchovávať. Preto hovoríme o stvorení na počiatku, ale aj o neustálom tvorení a uchovávaní. Správy o počiatočnom stvorení sú v Biblii podané literárnou formou, ktorá pripúšťa rôzny výklad. Detaily rozprávania nie sú podstatné; stvorenie neba a zeme znamená, že je stvorený celok skutočnosti, bytosti hmotné i duchovné. Stvorený je človek, a to nielen prvý, ale každý, čo sa netýka jeho biologického pôvodu. Človek je bytosťou duchovnou i telesnou v plnej jednote obojeho. Je otvorený pre Boha. Nie je celý bez Boha, potrebuje byť Bohom doplnený, aby dosiahol svoj cieľ.

## Pozri aj
*stvorenie sveta

## Iné projekty

## Zdroje

* 
* 

Kategória:Kozmológia
Kategória:Náboženstvo
Kategória:Kresťanstvo
Kategória:Filozofia náboženstva
Kategória:Kultúrna antropológia